ΚΑΝΟΝΙΣΜΟΣ (ΕΚ) αριθ. 2636/97 ΤΟΥ ΣΥΜΒΟΥΛΙΟΥ της 29ης Δεκεμβρίου 1997 για την τροποποίηση του κανονισμού (ΕΚ) αριθ. 70/97 σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας, καθώς και τις εισαγωγές οίνων καταγωγής Δημοκρατίας της Σλοβενίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 70/97 (1), λήγει στις 31 Δεκεμβρίου 1997 7

ότι το εν λόγω καθεστώς θα χρειαστεί ενδεχομένως να αντικατασταθεί από διατάξεις διμερών συμφωνιών οι οποίες θα αποτελέσουν αντικείμενο διαπραγμάτευσης με τις εν λόγω χώρες 7

ότι το Συμβούλιο έχει συνάψει συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (2) 7 ότι, από την ημερομηνία έναρξης ισχύος της εν λόγω συμφωνίας, τα προϊόντα καταγωγής Πρώην Γιουγκοσλαβικής Δημοκρατίας της Μακεδονίας, με εξαίρεση τους οίνους, δεν θα επωφελούνται πλέον του αυτόνομου προτιμησιακού καθεστώτος δυνάμει του κανονισμού (ΕΚ) αριθ. 70/97 7

ότι τα ποσά των δασμολογικών οροφών για βιομηχανικά προϊόντα θα πρέπει να αυξάνονται ετησίως κατά 5 % όπως προβλέπει η συμφωνία συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας που υπεγράφη σιτς 2 Απριλίου 1980 και καταγγέλθηκε στις 25 Νοεμβρίου 1991, στην οποία βασίζονται οι εμπορικές παραχωρήσεις που προβλέπει ο κανονισμός (ΕΚ) αριθ. 70/97 7 ότι, κατόπιν των τροποποιήσεων της συνδυασμένης ονοματολογίας, θα πρέπει να τροποποιηθεί ανάλογα ο κανονισμός (ΕΚ) αριθ. 70/97 7

ότι το καθεστώς που έχει θεσπισθεί με τον κανονισμό (ΕΚ) αριθ. 70/97 θα πρέπει να διατηρηθεί για τις Δημοκρατίες της Βοσνίας-Ερζεγοβίνης, της Κροατίας και της Σλοβενίας 7

ότι ο κανονισμός (ΕΟΚ) αριθ. 426/86 του Συμβουλίου, της 24ης Φεβρουαρίου 1986, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (3) έχει αντικατασταθεί από τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996 (4), και ότι, κατά συνέπεια, το άρθρο 6 παράγραφος 2 του κανονισμού (ΕΚ) αριθ. 70/97 θα πρέπει να τροποποιηθεί ανάλογα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 70/97 τροποποιείται ως εξής:

1. Ο τίτλος αντικαθίσταται από τον ακόλουθο τίτλο:

«Κανονισμός (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας καθώς και τις εισαγωγές οίνων καταγωγής Δημοκρατίας Πρώην Γιουγκοσλαβικής Δημοκρατίας της Μακεδονίας και της Σλοβενίας.»

2. Το άρθρο 1 τροποποιείται ως εξής:

- στην παράγραφο 1, οι λέξεις «την Ομοσπονδιακή Δημοκρατία της Γιουγκοσλαβίας» και «την Πρώην Γιουγκοσλαβική Δημοκρατία της Μακεδονίας» διαγράφονται,

- στην παράγραφο 2, παρεμβάλλονται οι λέξεις « Πρώην Γιουγκοσλαβική Δημοκρατία της Μακεδονίας και» πριν από τις λέξεις «Δημοκρατίας της Σλοβενίας».

3. Το άρθρο 6 παράγραφος 2 αντικαθίσταται από το ακόλουθο κείμενο:

«2. Η παράγραφος 1 εφαρμόζεται στα βύσσινα των κωδικών ΣΟ ex 0811 90 19, ex 0811 90 39, 0811 90 75, ex 0812 10 00 και 2008 60 51, 2008 60 61, 2008 60 71 και 2008 60 91, υπό την προϋπόθεση ότι τηρείται η ελάχιστη τιμή εισαγωγής που ορίζει η Επιτροπή σύμφωνα με το άρθρο 13 του κανονισμού (ΕΚ) αριθ. 2201/96 του Συμβουλίου, της 28ης Οκτωβρίου 1996 (*) για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά. Σε περίπτωση μη τήρησης αυτής της ελάχιστης τιμής, επιβάλλεται εξισωτική εισφορά.

(*) ΕΕ L 297 της 21. 11. 1996, σ. 29.».

4. Το άρθρο 7 παράγραφοι 1 και 2 αντικαθίστανται από το ακόλουθο κείμενο:

«1. Οι τελωνειακοί δασμοί που επιβάλλονται κατά την εισαγωγή στην Κοινότητα των προϊόντων που περιλαμβάνονται στο παράρτημα Ε, τα οποία κατάγονται από τις αναφερόμενες στο άρθρο 1 παράγραφος 1 χώρες, και οίνου που κατάγεται από τις αναφερόμενες στο άρθρο 1 παράγραφοι 1 και 2 χώρες αναστέλλονται για τα χρονικά διαστήματα, στο ύψος και εντός των ορίων των κοινοτικών δασμολογικών ποσοστώσεων που αναγράφονται για καθένα από αυτά.

2. Κατά την εισαγωγή, τα αποστάγματα δαμασκήνων πρέπει να συνοδεύονται από πιστοποιητικά γνησιότητας σύμφωνα με το υπόδειγμα που περιλαμβάνεται στο παράρτημα Ε, το οποίο εκδίδεται από την αρμόδια αρχή των οικείων χωρών.»

5. Στο άρθρο 8 παράγραφος 2, η ποσότητα «21 700 τόνων» αντικαθίστανται από την ποσότητα «10 900 τόνων».

6. Στο τέλος του άρθρου 11 στοιχείο β), παρεμβάλλονται οι όροι «και παράγραφος 2» πριν από τους όρους «άρθρο 1 παράγραφος 1».

7. Το δεύτερο εδάφιο του άρθρου 14 αντικαθίσταται από το ακόλουθο κείμενο:

«Εφαρμόζεται από την 1η Ιανουαρίου 1997 μέχρι τις 31 Δεκεμβρίου 1998.»

8. Τα ποσά των δασμολογικών οροφών που αναγράφονται στην τέταρτη στήλη στα παραρτήματα Γ Ι, Γ ΙΙ, Γ ΙΙΙ και Γ IV αντικαθίστανται από τα ποσά που αναγράφονται στο παράρτημα του παρόντος κανονισμού.

9. Επιφέρονται οι ακόλουθες στους κωδικούς ΣΟ και τις περιγραφές των προϊόντων:

α) στο παράρτημα Γ Ι, αύξοντα αριθμό 01.0020,

>ΘΕΣΗ ΠΗΝΑΚΑ>

αντικαθίσταται από:

>ΘΕΣΗ ΠΗΝΑΚΑ>

β) στο παράρτημα Γ Ι, αύξοντα αριθμό 01.0040,

>ΘΕΣΗ ΠΗΝΑΚΑ>

αντικαθίσταται από:

>ΘΕΣΗ ΠΗΝΑΚΑ>

γ) στο παράρτημα Γ Ι, αύξοντα αριθμό 01.0230,

>ΘΕΣΗ ΠΗΝΑΚΑ>

αντικαθίσταται από:

>ΘΕΣΗ ΠΗΝΑΚΑ>

δ) στο παράρτημα Γ IV, στη σελίδα 36, αύξοντα αριθμό 06.0070, η περιγραφή του κωδικού ΣΟ 7214 99 90 αντικαθίσταται από τα ακόλουθα:

«- - - Που περιέχει κατά βάρος 0,6 % ή περισσότερο άνθρακα».

10. Το παράρτημα Δ τροποποιείται ως εξής:

α) στην επικεφαλίδα της τέταρτης στήλης, διαγράφονται οι λέξεις «Ομοσπονδιακή Δημοκρατία της Γιουγκοσλαβίας» και «και FYROM» 7

β) οι δασμολογικές παραχωρήσεις για τα «Βύσσινα (Prunus cerasus), νωπά», αντικαθίστανται από τα ακόλουθα:

>ΘΕΣΗ ΠΗΝΑΚΑ>

γ) η ποσότητα «19 800 τόνων» (που αναφέρεται τρεις φορές), της οροφής για τα παρασκευασμένα βύσσινα (των κωδικών ΣΟ ex 0811 90 19, ex 0811 90 39, 0811 90 75, ex 0812 10 00 και 2008 60 51, 2008 60 61, 2008 60 71 και 2008 60 91) αντικαθίσταται από την ποσότητα των «12 800 τόνων» 7

δ) η ποσότητα «3 000 τόνων» της ποσότητας αναφοράς για τα παρασκευασμένα αγγούρια (των κωδικών ΣΟ ex 2001 10 00), αντικαθίσταται από την ποσότητα των «2 000 τόνων».

11. Το παράρτημα Ε τροποποιείται ως εξής:

1. στη στήλη 4 σχετικά με το ύψος της ποσοστώσεως με αύξοντα αριθμό 09.1515, παρεμβάλλονται οι λέξεις «Πρώην Γιουγκοσλαβική Δημοκρατία της Μακεδονίας και» πριν από τη λέξη «Σλοβενία» 7

2. η δασμολογική ποσόστωση με αύξοντα αριθμό 09.1505 για τα καπνά τύπου «Prilep» και οι υποδιαιρέσεις Taric γι' αυτή την ποσόστωση διαγράφονται 7

3. το υπόδειγμα του πιστοποιητικού γνησιότητας για τα καπνά τύπου «Prilep» διαγράφεται 7

4. τα ποσά των κατωτέρω δασμολογικών ποσοστώσεων που περιλαμβάνονται στη στήλη 4 αντικαθίστανται από τα ακόλουθα ποσά:

>ΘΕΣΗ ΠΗΝΑΚΑ>

12. Στο παράρτημα Η, διαγράφονται οι σειρές «Ομοσπονδιακή Δημοκρατία της Γιουγκοσλαβίας 9 975 τόνοι (βάρος ολόκληρων σφαγίων)» και «Πρώην Γιουγκοσλαβική Δημοκρατία της Μακεδονίας 825 τόνοι (βάρος ολόκληρων σφαγίων)».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Δεκεμβρίου 1997.

Για το Συμβούλιο

Ο Πρόεδρος

J. POOS

(1) ΕΕ L 16 της 18. 1. 1997, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 825/97 (ΕΕ L 119 της 8. 5. 1997, σ. 4).

(2) ΕΕ L 348 της 18. 12. 1997, σ. 1.

(3) ΕΕ L 49 της 27. 2. 1986, σ. 1.

(4) ΕΕ L 297 της 21. 11. 1996, σ. 29.

ΠΑΡΑΡΤΗΜΑ

>ΘΕΣΗ ΠΗΝΑΚΑ>